รพ.ธนบุรี มอบร่มอเนกประสงค์-ปลูกต้นทองอุไร
รพ.ธนบุรี มอบร่มอเนกประสงค์-ปลูกต้นทองอุไร ณ ถนนพรานนก – พุทธมณฑลสาย ๔
23 ส.ค. 2562

คุณอนุเทพ เลิศสกุลทอง ผู้อำนวยการสายพัฒนาธุรกิจ โรงพยาบาลธนบุรี ในเครือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG เป็นตัวแทนมอบร่มอเนกประสงค์ ให้กับเขตบางกอกน้อย เพื่อใช้เป็นสาธารณประโยชน์ ในกิจกรรมปลูกต้นไม้เฉลิมพระเกียรติเนื่องในโอกาสเฉลิมพระชนมพรรษา 67 พรรษา และยังนำทีมคณะเจ้าหน้าที่โรงพยาบาลธนบุรี ร่วมกันปลูกต้นทองอุไร บริเวณเกาะกลางถนนจัดภูมิทัศน์ถนนให้สวยงาม ช่วยสร้างบรรยากาศและสภาพแวดล้อมให้เป็นเอกลักษณ์น่ามอง ณ ถนนพรานนก – พุทธมณฑลสาย ๔